Max lajwi yalon Jesús jun abix tuꞌ,
max chaon be toj bay Jerusalén yetok eb is cuywom.
A yet max apni oc eb cawilal conob Betfagé yetok Betania,
bay yich tzalan Olivo,
max chekon babjok cawan eb is cuywom.
A yet cꞌamto chi toj eb,
cax max yalon bay eb axca tiꞌ:
—Asek bay jun aldea co cawilal tiꞌ.
Ay jun no burro ok ilchaj e yuj bay tuꞌ,
cꞌalan noꞌ.
Cꞌamto junok mac chi aj yiban noꞌ.
Che xuyil noꞌ,
cax che yiontek noꞌ ayin.
Ta ay mac chi alon ayex axca tiꞌ:
¿Tzet yuj xan che xuyil noꞌ?
ta ẍi,
tix che yut takꞌwok e ba tiꞌ:
Tol ay ok oc noꞌ yuj Cham Jajawil,
quex chi bay,
ẍi Jesús bay eb.
Max lajwi tuꞌ,
axa toj eb cuywom tuꞌ.
Max ilchaj yuj eb,
axcacꞌal max yun yal-lay bay eb yuj Jesús.
A yet lanan xuyon el eb no burro tuꞌ,
max jayoc yajaw noꞌ,
max yalon bay eb axca tiꞌ:
—¿Tzet yuj xan che xuyil noꞌ?
ẍi bay eb.
—Tol ay ok oc noꞌ yuj Cham Jajawil,
ẍi eb.
Max lajwi tuꞌ,
max yiontek eb noꞌ bay Jesús.
Ay eb anima max ya ajtok is pichil tzꞌamok noꞌ,
cax max alay ajtok Jesús yiban noꞌ yuj eb.
Axa yet lananxa beyi,
max cꞌoli litxꞌban ay eb is pichil yulak be bay tꞌinan yeqꞌuel Cham.
Axa yet lananxa yapni oc bay pitxanil tzalan Olivo tuꞌ,
max aj yaw masanil eb is cuywom yin ipejal yuj tzalojcꞌulal.
Max cꞌoli yalon eb is watxꞌ kꞌanej bay Dios yuj juntzan milagro max yil eb.
Max yalon eb axca tiꞌ:
—Jalek watxꞌ kꞌanej bay Cham co Reyal max cheklaytek yuj Cham Jajawil.
Caw wal ay juncꞌulal satcan,
mimanbilokab co Diosal,
ẍi eb.
Palta ay juntzan eb fariseo ayoc xol anima tuꞌ.
Max yal eb bay Cham axca tiꞌ:
—Meẍtol,
¿tzet yuj cꞌam cha tenchanej juntzan a cuywom tiꞌ?
ẍi eb bay.
Axa yalon Cham bay eb axca tiꞌ:
—Chi wal ayex,
ta chi tzꞌinji ay eb,
cax cꞌamxa mac chi aj yaw,
axa chꞌen chꞌen tiꞌ ok aj yaw,
ẍi bay eb.
A yet max yilontok Jesús conob Jerusalén,
yet max apni oc is cawilal,
caw wal max okꞌ yuj.
Cax max yalon axca tiꞌ:
A wal yet jun cꞌu tiꞌ ex aj conob,
aktam wal tol max nachaj e yuj tzetbil che yut e chaon juncꞌulal Dios.
Palta a tinaniꞌ,
cꞌamxa chi jeꞌ nachaj el e yuj,
yujtol ebebilxa el ayex.
Xan ay wal jun tiempoal ok jayok,
axa eb ajcꞌul yin jun conob tiꞌ,
ok corralnej aj eb.
Ok oymoj eb yinlak,
axa yakꞌon eb owal yin tuꞌ.
Pilan ok makꞌay bulan eb jun conob tiꞌ,
sat txꞌotxꞌ.
Ok makꞌon cam eb eb anima.
A chꞌen chꞌen latzꞌbil yin nail bay jun conob tiꞌ ok ecꞌ bulnaj chꞌen masanil.
Caytuꞌ ok yuncan elok,
yujtol a yet jun tiempoal tiꞌ,
max yochej Dios max txꞌox watxꞌcꞌulal ayex,
palta maj nachaj el e yuj,
ẍi Jesús.